J06 L. G, V I S S C H E R 



Etsi in Mollium nulla , quam vocant , Anglomania cadebat , Britannos 

 tamen plurimi fecit, quippe de iis multo aequius judicans , quam nos 

 Batavi judicare solemus. In doctrinis tractandis baud Francis minores eos 

 censebat. Ipsi vero Britanni, in ceteris honoris studio non parum ducti , 

 nee de propria dubitare praestantia soliti , Francicos tamen physicos et cbe- 

 micos maximi facere solent , horumque nonnullos ut magistros suos suspiciunt. — 

 Sunt omnino , qui opinentur , Londinum hac in re Lutetiae cedere. 



Cujus opinionis particeps fuit inprimis vir doctissimus Babbage , qui , scripto 

 edito, demonstrare studuit, disciplinas mathematicas in Francia pluris aesti- 

 mari, ab academiis ibi efficacius propugnari, et in scholis magis coli, quam 

 quidem apud ceteras Europae gentes. 



Epistola, ad Faraday scripta, Mollius Britannorum hac in causa patrocinium 

 suscepit. Quae quidem epistola , licet controversiam baud dirimens , multa 

 tamen continet vere dicta , indeque a viris doctis in Britannia magno applausu 

 accepta est. 



Sic in dies magis Anglis commendabatur Mollius ut ingeniosus et doctus 

 physicus, et simul ut politioris ingenii homo, quo factum est, ut in circulis 

 optimae notae Londini et Edinburgi non minus acceptus esset , quam Ultrajecti 

 et Hagae Comitis. 



Tali viro , e Britannorum sententia , unum tantum deerat , quod nempe 

 Batavus esset , nee natione Britannus. Quocirca Edinburgenses civitate eum 

 donarunt , opportunate concilii eruditorum , in eorum urbe habiti , cui etiam 

 Mollius interfuit , nostrae gentis personam in eo sustinens, ut nemo melius. 

 Brevi post honorifico doctoris juris titulo Academia Dublinensis eum donavit. 

 Sic Britannus factus, baud tamen desiit Batavus esse. Quod omnino patuit , 

 quum altera Academiae nostrae saccular ia celebraremus. Quanto tunc animi 

 studio sese adjunxit iis, quibus praeparandi festi cura fuit demandata, quam 

 prudens ejus consilium hisce datum ! 



Utinam Mollius festi commentarios scripsisset. Non me hercle tam jejuni, 

 exiles , nudi , non tam mathematice ac demonstrative conscripti essent , quam 

 nunc quidem sunt; sed tanquam in aheneis insculpta tabulis ejus verba ad 

 posteritatatem transiissent ; — scintillarent , arderent, collucerent, ut pharos 

 aliqua ad littora maris , quae navigantium cursum regit. 



Sed mittamus festi commentarios, et MoUii fata persequamur. Post cele- 



